تورکیه بؤیوک میللت مجلیسینده قبول ائدیلن آنایاسا دییشیک‌لیگی قانونو پرزیدنته گؤندریلدی.
آرتیق خالق سس وئرمه‌سی اوچون گون‌لر ساییلیر.
تورکیه‌نین باش ناظری بینالی ییلدیریم رفرندوم تاریخینی مدیا نماینده‌لرینه عدالت و اینکیشاف پارتیسی‌نین مرکزینده آچیقلادی.
9، و یا 16 آوریل تاریخ‌لرینی سؤیله‌ین ییل‌دیریم رفرندومون مای آیینا قدر کئچیریله‌جگینی بیلدیردی.
باش ناظر یونانیستانین 8 فتو-جونون تورکیه‌یه اعاده ائتمه‌مه‌سین‌دن ده دانیشا‌راق یونانیستانین باش ناظیری آلکسیس چیپراس-ا قرارین تکرار دیرلندیریلمه‌سی اوچون مکتوب گؤندردیگینی دئدی.
ییلدیریم یونانیستانین مدافعه ناظری پانوس کاممنوسون کارداک قایا‌لیق‌لاری‌نین یئرلشدیگی بؤلگه‌یه هلیکوپترله چلنگ قویماسینی خاطیرلادیلا‌راق: "یونانیستان سانکی بیله‌رک گرگین‌لیگی آرتیریر" ایکی اؤلکه موناسیبت‌لرینده اینکیشاف اولاجاقمی؟ سوالینا جاواب اولا‌راق ایسه باش ناظیر یونانیستانین تورکیه‌نین قونشوسو اولدوغونو، اینسانین قونشوسونو سئچه بیلمه‌دیگینی قئید ائتدی و: "بیز پروبلئم‌لری دایم اؤن پلانا چیخارا‌راق یاپیجی قونشولوق علاقه‌سی قورا بیلمه‌ریک. پروبلئم‌لری دئییل، اورتاق گله‌جگی، اورتاق منفت‌لری دوشونمک و دانیشماق لازیم‌دیر. اما تورکیه‌یه قارشی خصمانه موقع کیمدن گلیرسه گلسین تورکیه‌نین هر زامان وئره‌جک جاوابی واردیر" دئیه دانیشدی.
باش ناظر تورکیه‌نین آمریکا‌نین یئنی رهبرلیگین‌دن گؤزلنتی‌لرینی ده دیله گتیره‌رک: "اولا، قارشی‌لیق‌لی عهده لره صداقت نوماییش ائتدیره‌رک،15 ژوئیه آلچاق چئوریلیش جهدی‌نین تروریست باشچی‌سینی اعاده ائتمه‌لرینی گؤزلییریک. ایکینجی گؤزلنتیمیز اورتا شرقده، خصوصیله، سوریه ده داعش-ین محو ائدیلمه‌سی و دیگر ترور تشکیلات‌لاری ایله موباریزه مسئله‌سینده کئچمیش حکومت‌لرین سهو‌لری‌نین دوزلدیلمه‌سی‌دیر. اوچونجو مسئله ده، تورک جمعیتی‌نین آمریکا باره‌سین‌دکی دوشونجه دیر. تأسف کی، بو دوشونجه بو گون مثبت سویه‌ده دئییل. بو ایکی حادثه‌دن سونرا آمریکا باره‌سین‌دکی اجتماعی دوشونجه دییشدی. یئنی آمریکا رهبرلیگی بو دوشونجه نین دوزلدیلمه‌سی ایستیقامتینده ده بعضی کونکرت آددیم‌لار آتما‌لی‌دیر".
باش ناظیر ییل‌دیریم مسئله‌یه مثبت یاخلاشاجاغی یونونده ایشاره‌لرین آلیندیغینی دا سؤزلرینه علاوه ائتدی.
